"Sobre'l llatín NUCEM ‘nuez’ (EM), con una modificación mel vocalismu, fórmse l'apelativu "nuez". L'árbol que produz nueces, el nocéu, parte d'un deriváu del tipu NUC¯ETUM, anque modificando un poco la pallabra llatina que propiamente significaba ‘llugar pobláu de nogales’. Col sufixo -ALEM > -al, tan frecuente ente los árboles frutales asturianos, fórmase'l sinónimu y menos socorríu "nogal", que se remonta a NUC¯ALEM (EM). L'axetivu NUCEUM ‘de nogal' combináu col mesmo sufixu ye responsable d'ast. "nozal" ‘árbol productor de nueces’, sinónimo de "nocéu"; si NUCEM se combina con -ARIUM, tendremos el so sinónimu "noceiru", sólo vivu hacia occidente. Los plantíos de nogales conócense tovía anguaño colos nomes de noceda, nocedal, nocedera, nogaleda, nogalera, nogaleru, nozalera, nozaliru, nozalea, etc. La toponimia da cuenta d'algunos pueblos portadores del nome del árbol o del so conxuntu: